title: "Weetertecht Beton"
text: "Wan em en ual H\u00fcs heer, diar ken em \u00f6n di wunerkst Huken me Fochtighair t\u00f6 d\u00f6n'n haa.\nAaftinoch kumt dat Weeter fan \u00f6nern \u00fct di Gr\u00fcn.\nMe delings Technik ken em weetertecht B\u00f6\u00f6rt maaki, wan di Ual B\u00f6\u00f6rt \u00fct es:\n\nKapilaarbreekend Sjicht\nEn Kapilaarbreekend Sjicht es en Laag fan grof Split (Sa \u00fcs 16/32) t\u00f6gen Diiren, wat \u00f6ner di B\u00f6\u00f6rt ombikrabi en en Foolie \u00f6nknaberi ken. Ombi 5 cm leengt fuar'r miist, dit ken uk me en bet Zement t\u00f6hophualen uur.\n\u00dcp des Split kumt en starki PE-Foolii.\n\nWit Wani\nEn Wit Wani es Beton, hur san Polver of Wiitighair me iin kumt, dat di Kapillaaren (Litj Kaneele iin \u00f6n't Materiaal) wat litjer uur.\nDit sen sa litj Tuten, wat dit fan forskelig Firmen jeft. Diarfan kum miisttirs sa 500 g \u00fcp en Sak Zement.\nWan san Beton mendstens 20 cm tjuk es, skel diar niin Weeter iin kum.\nDi Beton skel gur \u00fctdr\u00fcgi, mendstens soowen Daagen. \nEm sjocht, wan't rocht dr\u00fcch es, en em skel di N\u00f6\u00f6s br\u00fck, we\u0111er't jit fochtig h\u0101remt.\n\nN\u00fc weetst D\u00fc al, hur diip d\u00fc \u00fctgraav sket. - Sket man Din Naiber fraagi, we\u0111er hi ek di Kaar sk\u00fc\u00fcf wel.\nDi ken da uk metjens help en smit diar we\u0111er wat iin \u00f6n dit diar Hol. Es masi Wecht!\n\nSuurt Wani\nEn Suurt Wani ken fuar di Sekerhiar \u00fcp di Wit Wani kum. \nDit uur fan Bituumen-Baanen maaket, wat t\u00f6hopbrent uur, of hat jeft n\u00fc uk wat s\u00f6ner J\u00f6l en Gasbreners: Dit diari sen Kunststoff-Baanen, wan en Strip haa, diwat \u00fcp di jerst Baan kl\u00fcwet uur.\n\nHorizontaalsperi\nWan dit alis klaar en dr\u00fcch es, of mesken uk fuaroff, sket ee\u0111er di Horizontaalsperi luket haa. Di diari skel di Wuchen fan \u00fcnnern hol haa, dat diar niin Fochtighair hoogtocht.\n\nTechtingsbaanen\nWat gans gur giar, es langsen san Meter iipen maaki en san Techtingsbaan iinsmit.\nLangsen sa aarberi, dat D\u00fc me di naist Baan mendstens 10 cm aur di Leest kumst.\nKenst jit forkl\u00fcwi; dit Weeter keent masi Waien.\n\n\u0100psk\u00fc\u00fcmit Glees\nN\u00fc jeft dit jit wat \u00dc\u0111ers diarfuar, en dit es \u0101psk\u00fc\u00fcmit Glees.\nDiarfan uur \"Stiiner\" maakit, wat em mesken wat beeter diar iin fo.\n\nWan dit alis klaar en dr\u00fcch es, kenst we\u0111er techt maaki.\nDi Estrich of dat holten B\u00f6\u00f6rt mut ek me di Wuchen t\u00f6hopkum.\nDiaraur skel (Wan niin Suurt Wani diar es), en PE-Folii \u00f6ner di Demung en bisir Randstripen langs di Wuchen. - Fuul Formaak!\n\nDiarfuar ek\nDit jir es niin Reer, hurfuar ik hafti wel. Ik wel man bluat forklaari, hurdeling dit gung ken en \u00f6n min H\u00fcs uk al waker gingen es. - Wan dit jen beeter weet, skel hi't beeter jir hen skriif.\n\nForwiisen\nWat Weeten aur di Bechningsf\u00fcsiik\nKategorii H\u00fcstechting (D\u00fctsk)\nWat Ceresit \u00f6nber, fuar iin \u00f6n di Beton t\u00f6 misji \nTechnisk Informatsjoon fan Lugato\nBi Lugato sket \u00fcppasi: Diar es jen Kilo iin \u00f6n san Tut, fuar 50 Kilo Zement. D\u00fc faist man bluat 25 Kilo iin \u00f6n di Mischmaskiin, aurdat jit S\u00f6n diart\u00f6 kumt. Diaraur skel diar uk bluat en hualev Kilo me iin (Fuarof me en K\u00f6kenwecht \u0101pdiili).Bi Ceresit staant ek diarbi, hur gurt di Tuten sen.Mesken giar dit uk gans gur me di diar Wiitighair, wat em da me en Metglees dosiari ken.\"Bei \u00dcberdosierung ist mit Festigkeitseinbu\u00dfen zu rechnen.\"\n\nWat aur dit Skuumglees\n\nTechnik"